tomron87/hebrew-wikipedia-sentences-corpus huggingface dataset:
מרתין לותר קינג אמר בנאום ב-1968 "אנו ניתן לילדנו לדעת שהפילוסופים היחידים שחיו לא היו אפלטון ואריסטו, אלא ו.א.ב.
אלייזה אלן הייתה כותבת זיכרונות אמריקאית שהסוותה עצמה לגבר ונלחמה עם צבא ארצות הברית במלחמת ארצות הברית–מקסיקו.
אלן נולדה באיסטפורט מיין למשפחה בעלת אמצעים.
היא התאהבה באחד מעובדי המשפחה, ויליאם בילינגס (William Billings), שהיה בן למשפחה ממעמד נמוך.
הם נפגשו בסתר עד שמשפחתה גילתה זאת.
הוריה אסרו עליה להמשיך ולהפגש עם בילינגס משום מעמדו הנמוך, ואיימו עליה כי אם תמשיך לעשות כן, היא תנושל מהירושה ותושלך מהאחוזה.
בהמשך גילתה כי בילינגס עזב את אחוזת משפחתה כדי להרגיע את הרוחות ושהוא התגייס לצבא על מנת להילחם במלחמת מקסיקו.
אלן, שנחשפה לסיפוריהן של נשים שהסוו עצמן לגברים על מנת להתגייס לצבא (לוסי ברואר במלחמת 1812 ודבורה סמסון במלחמת העצמאות של ארצות הברית), החליטה להסוות עצמה לגבר ולהתגייס לצבא על מנת לאתר ולהתאחד עם אהובה.
הודות למעמדה הכלכלי, היה לה מספיק כסף על מנת לבצע את מבוקשה.
היא עזבה את ביתה, הסתפרה, לבשה בגדי גברים טיפוסיים, בחרה לעצמה את השם ג'ורג' מיד ויצאה לדרכה.
אלן הצטרפה לכוחותיו של גנרל זאכרי טיילור (לימים נשיאה של ארצות הברית) בטקסס.
במרץ 1847, השתתפה בקרבות בפיקודו של גנרל וינפילד סקוט.
לאחר שנפצעה קשה בידה השמאלית מחרב מקסיקנית בקרב סרו גורדו , היא לא יכלה עוד להמשיך להתקדם עם הכוחות ונשארה מאחור עם הפצועים - שם גם ראתה את בילינגס שנפצע גם הוא בקרב, אולם לא הזדהתה בפניו.
הם נכנסו למקסיקו סיטי לאחר שגנרל סקוט כבש אותה, שוכנו יחדיו בבית ושהו בו עד חתימת הסכם השלום.
עם סיום המלחמה, הפליגו לניו יורק והשתחררו מהצבא.
לאחר המלחמה המשיכה אלן להסוות עצמה לגבר.
בילינגס וחבריו מהצבא עבדו כחברי צוות באנייה שהפליגה לקליפורניה, ואלן הפליגה בעקבותיו עם אנייה אחרת.
במצר מגלן, אנייתו של בילינגס החלה לטבוע, ואנייתה של אלן חילצה את נוסעיה.
בקליפורניה, אלן עסקה בכריית זהב .
בספטמבר 1849, נסעה עם יוצאי הצבא לבוסטון ושם לראשונה חשפה בפני בילינגס את זהותה האמיתית.
אלן ובילינגס נישאו בהסכמת הוריה.
טרם היבחרו לבית הנבחרים של ארצות הברית היה חבר בית הנבחרים של מדינת מרילנד, ולאורך כל שירותו הציבורי היה חבר המפלגה הדמוקרטית.
קמינגס נולד ב-18 בינואר 1951 בבולטימור, השלישי בין שבעת ילדיהם של רות אלמה (לבית קוקרן) ורוברט קמינגס.
כשהיה בן 11, קמינגס ואחדים מחבריו פעלו למען אינטגרציה גזעית בבריכה עירונית בדרום בולטימור שהונהגה בה הפרדה גזעית.
ב-1969 סיים את לימודיו בבית ספר התיכון של בולטימור, ולאחר מכן למד באוניברסיטת הווארד שבוושינגטון הבירה, שם היה פעיל בהתאחדות הסטודנטים.
הוא היה חבר באחווה פי בטא קפא וסיים את לימודיו ב-1973 עם תואר ראשון במדע המדינה.
ב-1976 סיים באוניברסיטת מרילנד בבולטימור לימודי תואר שני במשפטים, והתקבל ללשכת עורכי הדין של מדינת מרילנד בהמשך אותה שנה.
קמינגס עסק בעריכת דין במשך 19 שנה בטרם נבחר לבית הנבחרים ב-1996. קאמינגס קיבל 12 תוארי דוקטור לשם כבוד מאוניברסיטאות ברחבי ארצות הברית, האחרון שבהם מאוניברסיטת מרילנד ב-2017.
במשך 14 שנים היה קמינגס חבר בית הנבחרים של מדינת מרילנד מטעם מחוז הבחירה ה-39. בבית המחוקקים המדינתי של מרילנד היה יושב ראש השדולה החקיקתית האפרו-אמריקאית.
קמינגס היה חבר במספר ועדות ומועצות, הן בבולטימור והן מחוצה לה.
בין המועצות שהיה חבר בהן ניתן למנות את המועצה המייעצת של בית הספר למשפטים באוניברסיטת מרילנד, מועצת המבקרים של האקדמיה הימית של ארצות הברית ותוכנית הנוער של אלייז'ה קמינגס במדינת ישראל.
הוא היה חבר כבוד במועצת הנאמנים של גן החיות של בולטימור.
בפברואר 1996 התפטר קוואיסי אמפומיי (Kweisi Mfume), נציג מחוז הקונגרס השביעי של מרילנד בבית הנבחרים האמריקאי, לשם כניסתו לתפקיד נשיא האיגוד הלאומי לקידום אנשים צבעוניים.
קמינגס גבר על שבעה מעמיתיו בבחירות מקדימות עם 37.5% מהקולות.
בבחירות המיוחדות הוא ניצח את קנת' קונדנר, מועמד המפלגה הרפובליקנית, כשהוא גורף למעלה מ-80% מקולות הבוחרים.
הוא הביס שוב את קונדנר בנובמבר, יום הבחירות הכלליות, ומאז נבחר לבית הנבחרים 11 פעמים אחת לשנתיים עד בחירות 2018. בבחירות 2006 התמודד ללא התנגדות רפובליקנית.
בדצמבר 2010 הודיע אדולפוס טאונס , חבר בית הנבחרים מטעם מחוז הקונגרס העשירי של מדינת ניו יורק, כי אין בכוונתו לקבל את תואר החבר הבכיר בוועדת הפיקוח של בית הנבחרים, אף על פי שהוותק שלו והיותו יושב ראש הוועדה לשעבר מקנים לו תואר זה.
על פי דיווחים בעיתונות, טאונס ויתר על התואר בשל היעדר תמיכה מננסי פלוסי, יושבת ראש בית הנבחרים, שחששה שמא לא יהא מנהיג אגרסיבי דיו במאבקו הצפוי עם יו"ר הוועדה הרפובליקני הנבחר דארל עיסא.
עוד דווח כי הבקשה להשמיט מטאונס תואר זה הגיעה מן הבית הלבן.
בהצבעה שנערכה בוועידה המפלגתית של הדמוקרטים בבית הנבחרים גבר קמינגס על עמיתתו קרוליין מלוני ונבחר לתפקיד החבר הבכיר בוועדה.
בעקבות בחירות 2018 בארצות הברית נטלו הדמוקרטים את הרוב בבית הנבחרים מידי הרפובליקנים, וקמינגס מונה ליו"ר ועדת הפיקוח.
במסגרת תפקיד זה ניהל קמינגס את מסירת העדות הציבורית הראשונה של מייקל כהן, עורך דינו לשעבר של הנשיא דונלד טראמפ, והיה דמות מובילה בהליך ההדחה נגד הנשיא טראמפ בשל פרשת טראמפ–אוקראינה.
ביולי 2019 זכה קמינגס לתשומת לב לאומית עקב יחסיו העכורים עם הנשיא טראמפ, שהגיעו לנקודת רתיחה כאשר השניים השתלחו זה בזה.
קמינגס מתח ביקורת על מדיניות ההגירה של טראמפ וכינה אותו גזען, ובתגובה אמר טראמפ כי העיר בולטימור, אותה קמינגס מייצג בבית הנבחרים, "שורצת עכברושים ומכרסמים" וטען שאף אחד לא ירצה לחיות שם.
ב-17 באוקטובר 2019 הלך קמינגס לעולמו בבית החולים ג'ונס הופקינס לאחר מאבק בסיבוכים של מחלה כרונית.
אליינה הופמן היא שחקנית קנדית.
מוכרת בעיקר בשל תפקידיה בתור מורין באוורס בסדרת גיבורי העל "חסינת כאב" (2007), בתור בסדרת המדע-בדיוני "סטארגייט יוניברס" (2009–2011) בתור ג'וזי סאנדס/אבאדון בסדרה "על טבעי" (2013–2014) ובשל הופעתה בתור טווילה טוויסט בסדרת המסתורין "ריברדייל" (2022–2023).
נולדה בשם אליינה קאלאני (Alaina Kalanj) בוונקובר, בקולומביה הבריטית, קנדה להורים ממוצא קרואטי.
עבדה כדוגמנית עד שהוריה היגרו לארצות הברית.
בשנים שגרה בדאלאס, טקסס, למדה משחק ושיחקה בסרטים עצמאיים.
משם עברה ללוס אנג'לס והחלה לשחק בסדרות טלוויזיה.
בשנים 2003 עד 2016 הייתה נשואה לג'ון הנרי הופמן.
לזוג נולדו שתי בנות, האנה וצ'ארלי-ג'יין ושני בנים, אליהו ולינקולן.
ההיריון הרביעי שולב בעלילה של , הדמות שהופמן גילמה באותם חודשים בעונתה הראשונה של סדרת הטלוויזיה "סטארגייט יוניברס".
+שנהסרטתפקידהערות2001Pendulumטרי וייס2002מיליונר מי שמוסר ראשוןפקידת קבלה בספא2003Screen Door Jesusשרון בודרי2004The Gunmanלורי סימס2006Dog Lover's Symphonyסוזן2008שיר הלל אמריקאיידוענית #12015Deadly Voltageשרלוט2018שלמותפלומה2021Missing Twinג'ני מרקהאם2025Waltzing with BrandoדנהTBADeep Focusמגי קלייטוןJonahמארגו
אלייז'ה קלי הוא שחקן, זמר ורקדן אמריקאי.
הוא הופיע בסרטים "רוקדים", "היירספריי", "המשרת" ובסדרת הטלוויזיה "סטאר".
קלי נולד וגדל בלגרנג', ג'ורג'יה.
בילדותו שיחק בפרסומות של קוקה-קולה ושיחק תפקיד בסרט "משפחתה של אמא פלורה".
הוא גם הופיע במקהלת הכנסייה, מקהלת הגוספל עם משפחתו.
הוריו, עברו איתו ללוס אנג'לס לאחר שסיים את לימודיו בתיכון כדי להתמקד במשחק ושירה.
בשנת 1998, כאשר היה בן 12, הוא קיבל את תפקידו הראשון במיני-סדרה של CBS, "המשפחה של אמא פלורה" המבוססת על הרומן באותו שם מאת אלכס היילי ודייוויד סטיבנס שפורסם שנה לפני כן.
בשנת 2000 שיחק בתפקיד קטן בדרמה הקומית "28 ימים" בכיכובה של סנדרה בולוק, בתפקיד דרנל, בנה של הדמות אותה מגלמת מריאן ז'אן-בפטיסט.
בשנת 2007 שיחק קלי בעיבוד הקולנועי של היירספריי.
גם הופעתו וגם הסרט זכו לביקורות חיוביות.
בשנת 2015 לוהק קלי לתפקיד הדחליל בהפקה הטלוויזיונית של הקוסם מארץ עוץ של רשת NBC
בשנת 2017 לוהק קלי לצד לוק ג'יימס בתפקיד חוזר בעונה השנייה של הדרמה המוזיקלית של לי דניאלס "סטאר" ששודרה ברשת FOX.
בשנת 2018 הוא לוהק לתפקיד של הזמר ריקי בל במיני-סדרה "סיפורו של בובי בראון".
שנה סרט תפקיד הערות 2000 28 ימים דארנל 2006 רוקדים דנג'ו השמיים נופלים לירוי רייט 2007 היירספריי איי ג'יי סטאבס 2008 Rome & Jewel בן 2012 זנבות אדומים סמואל "ג'וקר" ג'ורג' 2013 המשרת צ'רלי גיינס 2014 Boys of Abu Ghraib טונדה 2015 קסם מוזר סאני דיבוב
דחליל / מקלות איש החווה # 3 ספיישל טלוויזיוני של NBC 2017 The New Edition Story ריקי בל מיני סדרה 2017–2018 סטאר אנדי תפקיד חוזר (עונות 3-2); 19 פרקים 2018 סיפורו של בובי בראון ריקי בל מיני סדרה 2019 Tales פול פרק: "Brothers"
אלייזה ויי שלזינגר היא קומיקאית, שחקנית, מנחת טלוויזיה ומפיקה בפועל יהודייה-אמריקאית.
נודעת בזכות כיכובה בתוכנית מערכונים ובספיישלי סטנד-אפ מבית נטפליקס.
שלזינגר נולדה בניו יורק, ניו יורק שבארצות הברית, להורים יהודים ממוצא אשכנזי.
התחנכה בבית ספר פרטי באדיסון, טקסס.
למדה באוניברסיטת קנזס בשנתה הראשונה.
לאחר מכן, עברה לקולג' אמרסון בבוסטון, שם למדה קולנוע וחידדה את מיומנויות הכתיבה והעריכה שלה.
שלזינגר כיכבה ב-6 ספיישלים של סטנד-אפ מבית שירות הסטרימינג של נטפליקס:
ב-2015 "אלייזה שלזינגר: קפוא וחם".
ב-2016 "אלייזה שלזינגר: חיסול ממוקד".
ב-2018 "אלייזה שלזינגר: בת מילניום מבוגרת".
לקראת הספיישל צולם גם סרט דוקומנטרי "Iliza Shlesinger: Over & Over" העוקב אחרי שלזינגר ומתעד אותה בהכנות מאחורי הקלעים לקראתו, אך הוא יצא רק כשנה לאחר-מכן.
ב-2022 "אלייזה שלזינגר: שווה לנצח".
ב-2013 שיחקה בתור קרול בסרט הדרמה-הקומית "Paradise" ("Lamb of God"), בכיכובם של ג'וליאן האף, ראסל בראנד ואוקטביה ספנסר.
ב-2016 שיחקה, כיכבה, כתבה והפיקה בפועל את המיני-סדרה הקומית "Forever 31" מבית ABCdigital.
ב-2018 שיחקה בתור אוקטובר בסרט הדרמה-הקומית "פתאום משפחה".
ב-2017 שיחקה בפרק בסדרה הקומית "גירלבוס" מבית שירות הסטרימינג של נטפליקס.
ב-2020 שיחקה בתור סיסי בסרט "הצדק של ספנסר".
באותה שנה שיחקה בתפקיד משנה בתור אניטה וייס בסרט הדרמה "קרעים של אישה" מבית נטפליקס, בכיכובה של ונסה קירבי.
שיחקה בתור ואל בסרט הקומדיה "The Opening Act".
כמו כן גילמה את עצמה בפרק בתוכנית המתיחות "שיחות מלוכלכות" ברשת קומדי סנטרל.
בנוסף באותה שנה, כיכבה בתוכנית המערכונים מבית נטפליקס "תוכנית המערכונים של אלייזה שלזינגר".
ב-2021 כיכבה, כתבה והפיקה בפועל את סרט הקומדיה הרומנטית "טוב על הנייר" מבית נטפליקס.
ב-2017 התארסה לשף נואה גאלוטן, לאחר כשנה של זוגיות.
ב-2018 נישאו בטקס יהודי בלוס אנג'לס.
אלייז'ה תומאס הוא כדורסלן אמריקאי, המשחק בעמדת הפאוור פורוורד בבני הרצליה.
תומאס נולד באזור הדרומי שבדאלאס ואף למד עם ג'ורדן מיקי בבית הספר היסודי.
כשדאיון סנדרס פתח את האקדמיה של פריים פרפ, תומאס ומיקי החליטו להצטרף.
לפני עונתו השלישית, עבר תומאס לבית הספר התיכון לנקסטר שבלנקסטר.
במשחק האחרון של העונה הסדירה, קלע תומאס 39 נקודות והוריד 20 ריבאונדים כשהתיכון שלו הביס את בית הספר התיכון מקארתור בתוצאה 66–87. בתום העונה זכה תומאס בתואר השחקן המצטיין.
בשנתו האחרונה, הוא עזר לתיכון לזכות באליפות, כשהוא מעמיד ממוצעים של 26 נקודות ו-14 ריבאונדים למשחק.
בדירוגים הוא נבחר לשחק 29 בטיבו על פי ESPN אשר מגיע למכללות, והוא בחר להגיע לאוניברסיטת טקסס A&M, אשר הייתה המכללה הראשונה שהציעה לו מלגה.
בשנתו הראשונה, העמיד תומאס ממוצעים של 3.8 נקודות ו-2.5 ריבאונדים למשחק, אך בעקבות יכולת טובה של שותפו למכללה, טיילר דייוויס, דקותיו ירדו.
ב-6 בינואר 2016, עבר תומאס לאוניברסיטת קלמסון.
בשנתו השנייה במכללות, העמיד ממוצעים של 7.5 נקודות ו-4.2 ריבאונדים בממוצע למשחק.
ב-24 בנובמבר 2017 קלע תומאס שיאי קריירה במכללות של נקודות כשקלע 26 נקודות ושל ריבאונדים כשהוריד 16 ריבאונדים במהלך הניצחון 77–84 על אוניברסיטת דרום טקסס.
בעונתו השלישית העמיד תומאס ממוצעים של 10.7 נקודות, 8.1 ריבאונדים ו-2.3 חסימות למשחק, יחד עם 56 אחוז מהשדה.
בתום העונה נבחר תומאס לחמישיית ההגנה של הליגה.
תומאס רשם 9 פעמים דאבל דאבל ועזר למכללתו להגיע לטורניר אליפות המכללות לראשונה מאז 1997. בשנתו האחרונה, העמיד תומאס ממוצעים של 13 נקודות, 7.8 ריבאונדים ו-2.2 חסימות למשחק.
הוא נבחר בפעם השנייה ברציפות לחמישיית ההגנה של הליגה.
תומאס היה השחקן השביעי במכללתו שבמהלך שהותו במכללה קלע 900 נקודות, הוריד 600 ריבאונדים ובנוסף חסם 150 פעמים.
בשנת 2019, לאחר שלא נבחר בדראפט ה-NBA, הצטרף תומאס לשארלוט הורנטס במסגרת ליגת הקיץ של ה-NBA אך הוא לא הצליח להשיג חוזה.
ב-18 ביולי 2019, חתם תומאס על חוזהו המקצועי הראשון כשחתם בוונג'ו DB פרומי מקוריאה הדרומית, אך יותר מאוחר הוא שוחרר ללא ששיחק משחק אחד בקבוצה.
ב-12 בינואר 2020, חתם תומאס בלאריסה מליגת העל היוונית.
בחמישה משחקים הוא העמיד ממוצעים של 6.4 נקודות ו-4.2 ריבאונדים למשחק.
ב-2 בינואר 2021, הוא חתם בקייב באסקט מהסופרליגה האוקראינית.
ב-22 בינואר 2021, הוא חתם בבני הרצליה מהליגה הישראלית.
קתרין אליין הנדריקס היא שחקנית ודוגמנית אמריקאית, אשר מוכרת בתפקידיה בסרטים "רומי ומישל – פגישת מחזור", "אבא מתארס" ו"מולי" ובזכות הופעתה בתור אלקסיס קולבי בסדרה "שושלת".
הנדריקס נולדה באוק רידג', טנסי.
אביה שירת במלחמת וייטנאם בעת לידתה.
היא טבעונית ופעילה למען זכויות בעלי חיים.
בשנתה האחרונה בתיכון, זכתה הנדריקס בתחרות לחיפוש דוגמניות והפכה לרקדנית מקצועית בלהקת המחול של גארי הריסון.
עד מהרה היא חילקה את זמנה כדוגמנית ורקדנית מקצועית עבור חברות כמו נייקי, ליווי'ס, מאטל וסאן מיקרוסיסטמס.
בשנת 1992, היא עברה ללוס אנג'לס, קליפורניה, וזמן קצר לאחר מכן, נפגעה ממכונית בזמן שרכבה על אופניה, וסיימה את הקריירה המוקדמת שלה כדוגמנית ורקדנית.
בשנת 1997 שיחקה בסרט "רומי ומישל – פגישת מחזור"; שם גילמה עורכת אופנה ובת כיתתן של רומי ומישל.
בשנת 1998 היא שיחקה את האנטגוניסטית המרכזית בסרט "אבא מתארס".
בשנת 1999 היא שיחקה בדמותה של ג'ניפר תומאס בסרט "מולי" לצד אליזבת שו העוסק בבחורה המתמודדת עם אוטיזם.
בשנים 2010–2011 הופיעה כדמות חוזרת בסדרת הנעורים של The CW; "90210" בדמותה של רנה.
מיוני 2013 עד לינואר 2014 גילמה את ליסה במחזה " It's Just Sex" באוף ברודוויי.
בשנת 2014 הופיעה בשלושה פרקים של הסיטקום מבית FX; "סדנה לעצבים" בכיכובו של צ'ארלי שין.
בשנת 2016, הנדריקס שחזרה את התפקיד של טרובי במחזה "מגנוליות מפלדה" שהוצג במרכז לאמנויות הבמה של מחוז באקס בניו הופ, פנסילבניה.
הפקה זו בוימה על ידי המועמדת ארבע פעמים לפרס האוסקר, מרשה מייסון, ובין היתר כיכבו לצדה השחקניות ג'סיקה וולטר וסוזן סאליבן.
ב-9 ביוני 2016, הפקה זו הפכה להצגה בעלת ההכנסות הגבוהות ביותר בהיסטוריה של תיאטרון זה.
בשנת 2019 הצטרפה הנדריקס לעונתה השלישית של הסדרה "שושלת" ברשת The CW, המהווה עיבוד מחודש לסדרה באותו השם ששודרה בשנות ה-80 של המאה ה-20. הנדריקס גילמה את דמותה של אלקסיס קולבי, אשר גילמה אותה בעבר השחקנית ג'ואן קולינס.
+שנהסדרהתפקידהערות1992דוגי האוזרנערת פנטזיהפרק: "The Big Sleep...
אליין סטריץ' היא שחקנית וזמרת אמריקאית המוכרת בעיקר מתפקידה במחזה "A Delicate Balance" ובמחזמר "Sail Away" .
סטריץ' נולדה בדטרויט שבמישיגן לג'ורג' ומילדרד סטריץ' והייתה הצעירה מבין שלוש בנות.
בילדותה למדה בבית ספר קתולי מקומי, ולאחר מכן עברה ללמוד בבית ספר למשחק Dramatic Workshop בניו יורק בו הופיעה לראשונה על במה בהצגה "Babino".
שנתיים לאחר מכן גילמה את תפקיד הבכורה שלה בברודוויי בהפקה "Loco".
בשנת 1973 סטריץ' נישאה לשחקן האנגלי ג'ון ביי ועברה לגור עימו בלונדון.
בשנת 1982 חזרו לגור בארצות הברית וזמן קצר לאחר מכן ביי נפטר.
ב-17 ביולי 2014, בהיותה בת 89, נפטרה אליין סטריץ' ממחלת סרטן הקיבה.
בשנת 1946 החלה סטריץ' את קריירת המשחק שלה בברודוויי.
בשנת 1952 גילמה את הדמות מלבה במחזמר "Pal Joey" שזכה בפרסים רבים ביניהם שלושה פרסי טוני.
השתתפה בחידוש המחזמר "On Your Toes" שעלה ב-11 באוקטובר 1954. בשנת 1956 הייתה סטריץ' מועמדת לפרס הטוני, לשחקנית הטובה ביותר במחזה על תפקידה במחזה "Bus Stop" בו גילמה את הדמות גרייס.
על גילום הדמות מימי במחזמר "Sail Away" בשנת 1961 הייתה מועמדת פעם נוספת לפרס הטוני אך הפעם לקטגוריית השחקנית הראשית הטובה ביותר במחזמר.
בשנת 1972 גילמה את הדמות ג'ואן במחזמר "Company", תפקיד שהעניק לה מועמדות נוספת לפרס הטוני לשחקנית הראשית הטובה ביותר במחזמר.
ביוני 1974 החלה לשחק בתפקיד ראשי במחזה "The Gingerbread Lady" כשגילמה את הדמות אווי.
סטריץ' זכתה בפרס דרמה דסק בשנת 1993 על השתתפותה במחזמר "Show Boat".
בשנת 1996 שיחקה במחזה "A Delicate Balance" תפקיד שהעניק לה זכייה נוספת בפרס דרמה דסק ומעמדות נוספת לפרס טוני.
בשנת 1995 שמה הוכנס להיכל התהילה של התיאטרון האמריקאי.
ב-7 בנובמבר 2001 העלתה סטריץ' את הופעת הבכורה של המופע האוטוביוגרפי שלה "Elaine Stritch: at Liberty".
המופע תיאר את העליות והירידות בקריירה שלה ובחייה באמצעות מונולוגים ושירים שאת חלקם שרה בעברה כששיחקה בתפקידים שונים במחזות זמר.
המופע נכתב על ידי סטריץ' בשיתוף עם המחזאי ג'ון לאר.
מופע זה זיכה את סטריץ' בפרס טוני ופרס דרמה דסק נוסף.
בנוסף להופעותיה הרבות בתיאטרון, סטריץ' שיחקה גם בפרויקטים רבים בטלוויזיה ובקולנוע.
הופעתה הראשונה על מסך הטלוויזיה הייתה בשנת 1948 בסדרת הטלוויזיה "The Growing Paynes".
בשנת 1956 הופיעה לראשונה בקולנוע בסרט "The Scarlet Hour" בגילום דמותה של פיליס.
בשנת 1959 יצא לאקרנים הסרט "Kiss Her Goodbye" בו שיחקה בתפקיד הראשי.
בשנת 1987 שיחקה בסרט "ספטמבר" סרטו של הבמאי וודי אלן לצידה של השחקנית דיאן ויסט.
בשנת 1990 שיחקה בתפקיד אורח בסדרת הטלוויזיה "Law & Order" שהוביל לזכייתה בפרס אמי לשחקנית האורחת הטובה ביותר בסדרת דרמה.
דיבבה את דמותה של סבתא בסרט המצויר "ParaNorman" שהוקרן באוגוסט 2012. ב-2000 שיחקה בסרטו של וודי אלן, "נוכלים בגרוש".
ב-2005 שיחקה בסרט "חותנת בהפרעה" לצדה של ג'יין פונדה.
כשנה לפני מותה, השתתפה בסרט דוקומנטרי על חייה בשם "Elaine Stritch: Shoot Me" שהוקרן לראשונה ב-19 באפריל 2013.
"אליך אלוהי" הוא שיר בביצוע הזמר הישראלי שימי תבורי, שנכלל באלבומו "זיכריני" מ־1984. אביהו מדינה כתב והלחין את השיר, והשיר מוכר גם בביצועו.
השיר נכלל באלבומם המשותף של תבורי ומדינה "פרחי גני" (1988).
אביהו מדינה כתב והלחין את השיר, שניתן לשימי תבורי במסגרת דין ודברים שהיו בין מדינה ותבורי בנוגע לשיר אחר, "אל תשליכני לעת זיקנה", שאותו הלחין מדינה למילות תהילים ע"א.
מדינה ביקש מתבורי להקליט את "אל תשליכני" במטרה להצליח בתחרות פסטיבל הזמר החסידי, אך תבורי לא רצה אותו וכינה אותו "שיר של זקנים".
חלפו שלוש שנים שבמהלכן איים מדינה על תבורי שאם לא יקליט את "אל תשליכני", הוא לא יכתוב לו יותר שירים.
גם המעבד ננסי ברנדס ניסה לשכנע את תבורי.
לבסוף הסכים תבורי לפשרה: הוא יקליט את "אל תשליכני" בדואט עם מדינה (מכיוון שחשב שייכשל והעדיף להיכשל עם מדינה ולא לבדו) ובתמורה יתן לו מדינה את השיר החדש שכתב "אליך אלוהי", שאותו הכיר תבורי מצפייה בטלוויזיה.
השיר נכלל באלבומו של תבורי "זיכריני", שפורסם ב־1984. לאחר מכן נכלל באלבומם המשותף של תבורי ומדינה "פרחי גני" (1988), הפעם בביצועו של מדינה ובעיבוד של מרטין מוסקוביץ'.
"אליך אלוהי" זכה לכמה גרסאות כיסוי והתחבב במיוחד על זמרים מסוגת המוזיקה החסידית (כמה מהם כינו אותו "כי ידעת", "רק אליך", או "אליך אלוקי").
מלבד ביצועיו של מדינה עצמו לשיר, הקליטו אותו גם בני אלבז, חיים ישראל עם גלעד פוטולסקי ותזמורת "שלהבת" ואלי הרצליך.
הרב שלום ארוש ביצע גם הוא את השיר בפרשנות חופשית מאוד, בתוספת מילים משל עצמו.
אלייזה דוליטל היא דמות בדיונית, הגיבורה הראשית במחזהו של ג'ורג' ברנרד שו פיגמליון משנת 1913 ובעיבוד המוזיקלי שלו משנת 1956, "גברתי הנאווה".
ההשראה לדמותה הייתה כנראה סיפורה האמיתי של אלייזה שפילד (1856–1942), שהייתה ברמנית בלונדון שמעמדה החברתי השתפר בסוף המאה ה-19 באמצעות נישואים, מערכות יחסים שונות, ואף זיופים.
אלייזה היא מוכרת פרחים קוקנית, מאזור ליסון גרוב, לונדון, שנתקלת באקראי בפרופסור הנרי היגינס, מומחה לפונטיקה, בקובנט גארדן.
המבטא הקוקני שלה כולל גם מילים נפוצות (ושגויות) בקרב מעמד הפועלים הלונדוני הגורמים לה להישמע כנחותה.
מתוך רצון להשתפר, פונה אלייזה להיגינס כדי שיתן לה שיעורים בהגייה ובשיחה.
היגינס מסכים ללמד אותה, תוך התערבות עם חברו הבלשן, קולונל פיקרינג, לפיה יצליח לגרום לחברה הגבוהה בלונדון להלל אותה ולחשוב שהיא נסיכה.
הוא מכניס את אלייזה למשטר קשוח של שיעורי פיתוח קול, הגייה, וכן נימוסים והליכות.
על אף שהיא ככל הנראה חסרת השכלה ומגיעה ממעמד נמוך, היא שנונה, בוטה, פרקטית ובעלת אופי חזק, ואינה חוששת להגן על עצמה, להביע את דעתה, ולעמוד על שלה.
אלייזה מנסה לעשות את המיטב בנסיבות חייה ושואפת לעצמאות כלכלית.
למעשה, הסיבה הראשונית שבשלה היא פונה להיגינס היא על מנת למצוא עבודה בחנות פרחים מכובדת, במקום להיות רוכלת ברחוב, ולא כדי לרומם את מעמדה או למצוא בעל.
היא משקיעה את כל כוחותיה במה שהיא עושה, בין שמדובר במכירת פרחים ובין שמדובר בהגייה.
כתלמידה מוכשרת הלומדת במהירות, היא מבינה בקלות תחת הדרכתם של היגינס ופיקרינג כיצד להתנהג כמו ליידי ולהיראות כחברה במעמד הגבוה.
גם היגינס ופיקרינג מכירים בכך שהיא אינה נחותה מהם מבחינה אינטלקטואלית.
בסוף המחזה אלייזה עומדת על עצמאותה ואינה מוכנה עוד להיות רק יצירתו של היגינס, אלא יוצאת למצוא את דרכה שלה בעולם.
את התפקיד של אלייזה שיחקה בהפקה המקורית בלונדון גברת פטריק קמפבל, שהייתה באותה תקופה השחקנית המפורסמת ביותר על במות הווסט אנד.
למעשה, שו כתב את התפקיד במיוחד עבורה, והיא כיכבה בו אף על פי שרבים חשבו שהיא מבוגרת מדי לתפקיד.
השימוש בתסריט במילה "מקולל" (bloody) היה חסר תקדים וקמפבל חוללה סנסציה כאשר אכן אמרה זאת.
בסרט "פיגמליון" משנת 1938 גילמה את הדמות השחקנית האנגלית הצעירה ונדי הילר, לבקשתו של ג'ורג' ברנרד שו עצמו, לאחר ששיחקה בעבר את התפקיד בתיאטרון (מול לסלי הווארד בדמותו של פרופ' היגינס).
הופעתה הפכה לסמל הקולנועי של התפקיד, עד שאודרי הפבורן נכנסה אליו בגרסת סרט המחזמר המצליח משנת 1964, "גברתי הנאווה".
בגרסה זו גילם רקס הריסון את התפקיד של פרופ' היגינס, שגילם את התפקיד גם בתיאטרון לצידה של ג'ולי אנדרוז.
המבקרים שיבחו את הופעתה המעולה של הפבורן בסרט ואמרו כי היא מצדיקה באופן עילאי את ההחלטה של ג'ק וורנר ללהק אותה לתפקיד הראשי, וכי היא תסמל את אלייזה לדורות, בהיותה הבחירה המושלמת בהיעדרה של ג'ולי אנדרוז.
גם רקס הריסון עצמו קרא לה השחקנית הראשית המועדפת עליו.
המחזמר "גברתי הנאווה" הועלה בישראל לראשונה בשנת 1964 על ידי המפיק גיורא גודיק, בהפקה הגדולה הראשונה של מחזמר מיובא ומתורגם מברודוויי.
בהפקה זו גילמה רבקה רז את תפקיד אלייזה דוליטל, וחזרה לתפקיד גם בהפקה המחודשת של המחזמר בשנת 1969.
22 שנה לאחר שהועלה לראשונה, בשנת 1986, הועלתה הפקה חדשה של המחזמר ובה לוהקה לתפקיד ריטה, שהייתה אז זמרת אלמונית יחסית ובוגרת בית הספר למשחק "בית צבי", אך זכתה להצלחה מסחררת ולשבחי הביקורת.
בהמשך, גילמה הזמרת קרן הדר את התפקיד בשנת 1999 במסגרת הפקה של "בית צבי".
בשנת 2002 הועלה המחזמר שוב, ולתפקיד אלייזה דוליטל נכנסה הזמרת הצעירה מירה עווד.
בשנת 2013 עלתה בתיאטרון "הבימה" גרסה חדשה של המחזמר בבימוי משה קפטן ובו כיכבה שני כהן, כשלצידה נתן דטנר בתפקיד היגינס.
בשנת 2015 חזרה ריטה לתפקידה כעבור 30 שנה, כאשר החליפה את שני כהן בתפקיד אלייזה דוליטל למספר מוגבל של הצגות.
בשנת 2025 עלתה ב"תיאטרון העברי" גרסה חדשה בבימוי נתן דטנר ששב לגלם את גם את היגינס כש את לייזה עצמה גילמה מיקה צור.
בשיר "עוד תראה" ("Just You Wait") מתוך המחזמר "גבירתי הנאווה" מופיע הקטע הבא:
במקור האנגלי מצוין התאריך 20 במאי ("Next week on the twentieth of May I proclaim 'Liza Doolittle Day!"), ובשל כך מאז מציינים מעריצים ברחבי העולם באופן לא רשמי בתאריך זה את יום אלייזה דוליטל.
אלייז'ה הירש הוא כדורסלן אמריקאי-ישראלי המשחק בעמדות הפאוור פורוורד והסנטר.
הירש נולד בוודסטוק, ג'ורג'יה, ולמד בבית הספר התיכון של העיר ובקינגס אקדמי.
ב-2015 החל לשחק כדורסל מכללות באוניברסיטת ריינהרדט מה-NCAAM, אך שיחק במדיה ארבעה משחקים בלבד בשתי עונות וב-2017 עבר למכללת ברי מחטיבה III של ה-NCAA.
בעונתו הראשונה בקבוצה הוא העמיד ממוצעים של 15.3 נקודות ו-8.6 ריבאונדים לצד 2 חסימות למשחק, נבחר לחמישיית העונה באזור ה-SAA ואף רשם שיא אוניברסיטה של 10 חסימות בהפסד 82–83 להנדריקס, לצד 24 נקודות ו-9 ריבאונדים.
ב-2018 נבחר הירש לחמישיית האזור ולשחקן השנה, לאחר שהעמיד ממוצעים של 17.5 נקודות (שני ב-SAA), 9.2 ריבאונדים (ראשון באזור) ו-1.9 נקודות למשחק.
ביולי 2019 קיבל הישר אזרחות ישראלית וחתם באליצור קריית אתא מהליגה הלאומית בכדורסל.
בעונת , שהופסקה בעקבות מגפת הקורונה בישראל, הוא העמיד ממוצעים של 5.9 נקודות ו-2.9 ריבאונדים למשחק, ובעונת הוביל את הקבוצה לרבע גמר הליגה (בו הפסידה לאליצור עירוני נתניה), העלה את ממוצעיו ל-14.3 נקודות ו-6.9 ריבאונדים למשחק ונבחר לחמישיית העונה.
ב-30 ביוני 2021 חתם במכבי עירוני רמת גן מהליגה הלאומית.
בעונת הוא רשם 13 נקודות ו-7 ריבאונדים בממוצע למשחק והוביל את רמת גן לגמר הליגה, בו הפסידה לקבוצתו לשעבר קריית אתא.
בעונה הבאה, עונת , הוביל את הקבוצה לזכייה באליפות ולעלייה לליגת העל בכדורסל כשהעמיד ממוצעים של 13.5 נקודות ו-6.7 ריבאונדים למשחק.
ב-31 בדצמבר 2023 חתם בהפועל גלבוע גליל לשארית עונת , וב-2 באפריל 2024 קבע שיא קריירה של 34 נקודות בניצחון 81–70 על א.ס.
הוא הוביל את הקבוצה לעליית ליגה ולזכייה באליפות לאחר שהעמיד 19.6 נקודות ו-8.3 ריבאונדים למשחק.
ב-12 במרץ 2025 חתם הירש במכבי ראשון לציון, אך שוחרר ממנה כעבור חודש וחצי בלבד, לאחר ששיחק במדיה רק שישה משחקים.
הירש נולד בוודסטוק, ג'ורג'יה, למייקל וג'ו לין הירש, והוא יהודי.
הוא עלה לישראל ב-2019 וקיבל אזרחות ישראלית.
באוקטובר 2022 חשף כי בנו מת בלידה.
אלייז'ה סטיוארט הוא כדורסלן אמריקאי המשחק בעמדת הסמול פורוורד בבני הרצליה מליגת העל בכדורסל.
סטיוארט שיחק כדורסל מכללות באוניברסיטת דרום קליפורניה, בה סיים כמלך השלשות בקריירה עם 245. בשנתו הראשונה בקבוצה העמיד ממוצעים של 6.4 נקודות ו-2.4 ריבאונדים למשחק, וב-11 במרץ 2015, ברבע גמר הטורניר האזורי של Pac-12, קלע שיאי קריירה של 27 נקודות ו-6 שלשות בניצחון 67–64 על אוניברסיטת אריזונה סטייט.
בעונתו השנייה שיחק סטיוארט בכל 34 המשחקים והעמיד ממוצעים של 9.8 נקודות ו-3.6 ריבאונדים למשחק.
בעונת 2015/16 השווה פעמיים את שיא הקריירה שלו, 27 נקודות, מול לאפייט ב-23 בדצמבר וחמישה משחקים לאחר מכן, ב-9 בינואר, אז קלע גם זריקת עונשין מנצחת במשחק בן ארבע ההארכות מול אוניברסיטת אריזונה.
בעונתו השלישית העמיד סטיוארט ממוצעים של 12.3 נקודות ו-3.9 ריבאונדים למשחק, וכבר במשחקו הראשון שבר את שיא הקריירה שלו עם 30 נקודות מול מונטנה.
בסיבוב הראשון בטורניר אליפות המכללות בכדורסל 2017 קלע 22 נקודות כולל סל ניצחון מול SMU.
לאחר סיום העונה הכריז על מועמדותו לדראפט ה-NBA 2017, אך לבסוף ויתר עליה וחזר ל-USC.
בעונתו הרביעית והאחרונה רשם סטיוארט ממוצעים של 11.7 נקודות ו-3.0 ריבאונדים למשחק, וסיים שני בקבוצה עם 21 חסימות בעונה.
לאחר שלא נבחר בדראפט ה-NBA 2018 חתם סטיוארט על חוזה אימונים ל-10 ימים עם אינדיאנה פייסרס, ושיחק עימה בליגת הקיץ של ה-NBA.
הוא נחתך מסגל הקבוצה ב-11 באוקטובר 2018 וצורף לקבוצת ליגת הפיתוח שלה, פורט ויין מאד אנטס, בה העמיד ממוצעים של 4.1 נקודות ו-1.1 ריבאונדים.
ב-22 בינואר 2019 הועבר סטיוארט בטרייד מהמאד אנטס ל, אך לא הרשים במדיה וב-8 במרץ שוחרר.
לאחר מכן חתם בסטוקטון קינגס, בה שיחק בשלושה משחקים בלבד.
ב-20 באוגוסט 2019 חתם סטיוארט בהלסינקי סיגאלס מהקוריסליגה הפינית, בה העמיד ממוצעים של 18 נקודות ו-5.2 ריבאונדים למשחק.
ב-15 ביולי 2020 חתם בשלונסק ורוצלב מליגת העל הפולנית בכדורסל.
ב-29 בספטמבר קלע שיא קריירה של 33 נקודות ב-17 דקות בלבד בניצחון 107–75 על סטארוגארד גדנסקי.
במשחק השלישי והמכריע בסדרה על המקום השלישי קלע סל ניצחון על לגיה ורשה והביא לקבוצתו את מדליית הארד.
בעונה זו העמיד ממוצעים של 15.1 נקודות ו-4.2 ריבאונדים.
ב-6 באוגוסט 2021 חתם סטיוארט בקלוז'-נאפוקה מהליגה הרומנית וליגת האלופות בכדורסל, במדיה זכה באליפות רומניה ונבחר לחמישיית העונה השנייה בליגת האלופות לעונת .
ב-19 ביולי 2022 חתם בנאפולי באסקט מהסרייה א' האיטלקית, במדיה העמיד ממוצעים של 11.4 נקודות ו-2.7 ריבאונדים למשחק.
ב-29 ביולי 2023 חתם סטיוארט בהפועל אילת מליגת העל בכדורסל.
ב-4 בדצמבר, במשחקו הראשון בישראל, קלע 30 נקודות בהפסד 81–91 לבני הרצליה, וב-18 בפברואר 2024 השווה שיא קריירה זה בניצחון 96–93 על אותה הרצליה.
סטיוארט משחק מאז 2021 בקבוצת Enemies בליגת הכדורסל 3x3 האמריקאית BIG3, ואף זכה עימה באליפות בעונת 2023.
אלייזה אן גריר (1864–1902) הייתה רופאה בארצות הברית.
התפרסמה כאישה האפרו-אמריקאית הראשונה שקיבלה רישיון לעסוק ברפואה במדינת ג'ורג'יה.
גריר נולדה במחוז מקלנבורג בקרוליינה הצפונית ב-4 ביולי 1860 לאמילי וג'ורג' וושינגטון גריר.
(במספר אתרים נאמר שהיא נולדה ב-1864 אך בתיעוד הטבלתה נכתב תאריך הלידה 4 ביולי 1860.) הוריה היו עבדים, ומכיוון שנולדה במחוז שלא נכבש על ידי צבא האיחוד, הצהרת האמנציפציה לא חלה עליה, ולכן היא נולדה כשפחה.
רק לאחר תום מלחמת האזרחים האמריקנית קיבלה מעמד של "שפחה משוחררת".
גריר עברה לנאשוויל, טנסי, כדי ללמוד הוראה באוניברסיטת פיסק.
היא החלה ללמוד בשנת 1884 ועל מנת לעמוד בשכר הלימוד, גריר שילבה עבודה ולימודים – שנה אחת עבדה בקטיף כותנה, ושנה אחת למדה באוניברסיטה, לסירוגין.
היא התאפיינה בדבקות במטרה וכוח התמדה, וסיימה את לימודי ההוראה בשנת 1891.
בשנת 1893 התקבלה לבית ספר לרפואה במכללה לנשים בפנסילבניה, ושוב עבדה בקטיף כותנה לסירוגין כדי לממן את שכר הלימוד.
היא הוסמכה לרפואה בשנת 1897 וקיבלה רישיון לעסוק ברפואה במחוז פולטון בג'ורג'יה.
גריר הייתה האישה האפרו-אמריקאית הראשונה שקיבלה רישיון לעסוק ברפואה במדינת ג'ורג'יה, ופורסמו עליה כתבות רבות בעיתונות.
היא פתחה מרפאה פרטית באטלנטה, והתמחתה במיילדות וגינקולוגיה.
היא סיפרה שרופאי הנשים בג'ורג'יה, רובם גברים לבנים, רחשו לה כבוד וקיבלו אותה בהערכה.
באמצע שנת 1901 חלתה בשפעת קשה ולא הייתה מסוגלת לעבוד.
אנתוני בבקשה לסיוע כלכלי, וזו פנתה בשמה למכללה ללימודי רפואה לנשים בפילדלפיה, אך למרות המאמצים לא קיבלה את הסיוע לו ציפתה.
מצבה הבריאותי התדרדר והיא עברה להתגורר באולבני לצד אחיה, ריצ'רד אדגר גריר, שהיה גם הוא רופא.
אלייזה אן גריר נפטרה באפריל 1902, ונקברה בשארלוט, קרוליינה הצפונית.
אלייזה קרול הנדריקס לבית מורגן הייתה אשתו של סגן הנשיא תומאס א.
היא הייתה הגברת השנייה של ארצות הברית ממרץ עד נובמבר 1885. היא שימשה כגברת הראשונה של אינדיאנה (1873–1877).
אלייזה נולדה ב-23 בנובמבר 1823 בנורת' בנד, אוהיו, ואביה היה אייזק מורגן.
האהבה לטבע, שהייתה אחד ממאפייניה של גברת הנדריקס, טופחה על ידי סביבתה המוקדמת.
החווה הגדולה והמושכת, שבה גדלה בראשית חייה, הייתה צמודה לזו של הגנרל ויליאם הנרי הריסון, ושתי הדירות נודעו במראה המשובח שלהן.
גברת הנדריקס הייתה קשורה לכמה מהמשפחות המובילות של סינסינטי, ובאותה עיר היא עשתה את הופעת הבכורה שלה בעולם החברתי.
הנדריקס ב-26 בספטמבר 1845 לאחר זוגיות של שנתיים ונולד לה בן אחד, מורגן, שמת בגיל שלוש.
בני הזוג הכירו כשאלייזה ביקרה את אחותה הנשואה, גברת אליזבת מורגן ווסט, בשלביוויל.
ביתה הראשון בהוסייר היה בשלביוויל, שם בעלה עסק אז בעריכת דין.
הם עזבו לאינדיאנפוליס בשנת 1860, שם עסק במשך כמה שנים כחבר במשרד עורכי הדין של הנדריקס, הורד והנדריקס.
גברת הנדריקס אהבה את חיי הבית וניהלה את משק הבית, והצילה את בעלה מכל מטרד או אחריות מיותרים, ובמובנים רבים אחרים היא הייתה חברתו האמיתית לעזרה.
בעלה היה תלוי מאוד בשיקול דעתה.
לעיתים קרובות, בעודו יושב על כיסא המושל כשהיה מבולבל לגבי בקשות לחנינה של פושעים, הוא קרא לה לייעץ לו, כדי להיעזר בתפיסתה האינטואיטיבית לגבי צדקת המקרה.
הייתה לה נטייה גדולה לחיות מחמד.
חיבתה לסוסים הביאה להתבוננות מדוקדקת בהם מה שהפך אותה לשופטת טובה בתכונותיהם, והיא, ולא בעלה, היא שתמיד בחרה בסוסי המרכבה.
עם השבעתו של בעלה הפכה גברת הנדריקס לגברת השנייה ה-12 (אשתו של סגן הנשיא ה-21) של ארצות הברית.
בעלה, שהיה במצב בריאותי לקוי במשך כמה שנים, שימש כסגן נשיא לצידו של גרובר קליבלנד במהלך שמונת החודשים האחרונים לחייו, מאז כניסתו לתפקיד ב-4 במרץ ועד מותו ב-25 בנובמבר 1885. סגנות הנשיא נותרה פנויה לאחר מותו של הנדריקס עד שלוי פ.
מורטון נכנס לתפקידו ב-1889. לא נכתב כמעט כלום על תקופתה כגברת השנייה של ארצות הברית.
גברת הנדריקס לא הייתה רק האור של חיי הבית של בעלה, אלא בכל מקום שבו היה עליו למלא את חובותיו הרשמיות, הוא היה מלווה בה, וכאשר ביקר פעמיים בעולם הישן, בחיפוש אחר בריאות, היא הייתה חברתו הנאמנה.
הצער הגדול בחייה היה מותו, שהתרחש בנובמבר 1885. תומאס א.
הנדריקס מת באופן בלתי צפוי מהתקף לב ב-25 בנובמבר 1885, במהלך טיול הביתה לאינדיאנפוליס.
הוא התלונן על שחש ברע בבוקר ה-24 בנובמבר, הלך לישון מוקדם ומת בשנתו למחרת.
תומאס הנדריקס כיהן כסגן נשיא רק כשמונה חודשים, מ-4 במרץ 1885 ועד מותו ב-25 בנובמבר 1885 באינדיאנפוליס.
לאחר מות בעלה היא חיפשה הקלה מצער ובדידות בהאצת הפעילות, במיוחד בתחומי הצדקה.
עבודתה הפילנתרופית הבולטת הייתה מאמציה המתמשכים, עם נשים רציניות אחרות, להקים "כלא לנשים ובית ספר רפורמי לבנות".
כמענה לשידולים רציניים ומתמשכים מצדם, העניק בית המחוקקים של המדינה הקצאה, ובשנת 1883 הוקם הבניין.
המוסד הזה היה, מראשיתו, בשליטתן ובניהולן של נשים.
במשך כמה שנים הוא היה היחיד מסוגו בארץ.
גברת הנדריקס הייתה, מראשיתה, נשיאת מועצת המנהלים שלו.
גברת הנדריקס תוארה כ"נדיבה, חכמה ודיסקרטית".
היא מתה ב-3 בנובמבר 1903, עשרים יום לפני מה שהיה אמור להיות יום הולדתה ה-80, באינדיאנפוליס לאחר שהייתה משותקת במשך שלושה שבועות.
היא נקברה עם בעלה בבית הקברות קראון היל באינדיאנפוליס, אינדיאנה.
אלייז'ה האנט מילס היה פוליטיקאי אמריקאי ממסצ'וסטס.
מילס נולד ב-1 בדצמבר 1776 בצ'סטרפילד שבמסצ'וסטס.
הוא התחנך על ידי מורים פרטיים וב-1797 השלים את לימודיו בוויליאמס קולג'.
מילס למד משפטים, התקבל ללשכת עורכי הדין והחל לעסוק בכך בנורת'המפטון שבמסצ'וסטס.
הוא כיהן בתפקיד התובע המחוזי של מחוז המפשייר במסצ'וסטס, וב-1823 פתח את בית הספר למשפטים של נורת'המפטון.
מילס היה גם חבר מייסד של האגודה האמריקאית לעתיקות בשנת 1812.
הוא כיהן כחבר בבית הנבחרים של מסצ'וסטס (1811–1814).
מילס נבחר מטעם המפלגה הפדרליסטית כחבר בית הנבחרים של ארצות הברית (4 במרץ 1815 – 3 במרץ 1819).
ב-1819 חזר לבית הנבחרים של מסצ'וסטס, שם מונה ליושב ראש הבית ב-1820. הוא נבחר לסנאט של ארצות הברית בשנת 1820 כדי למלא את המושב שהתפנה כתוצאה מהתפטרותו של פרנטיס מלן.
מילס נבחר מחדש וכיהן מ-12 ביוני 1820 עד 3 במרץ 1827. הוא לא הצליח מחדש ב-1826, ופרש מהחיים הציבוריים עקב בריאות לקויה.
מילס מת ב-5 במאי 1829 בנורת'המפטון, ונקבר בבית הקברות ברידג' סטריט.
אלמנתו מתה בקיימברידג' ב-9 בפברואר 1871.
מילס היה נשוי לראשונה לשרה האנט (1780–1802), בתם של ד"ר אבנעזר האנט ושרה (לבית ברדיש) האנט, ב-16 במאי 1802. שרה מתה כמה חודשים לאחר מכן ב-2 באוקטובר 1802. מילס התחתן מאוחר יותר עם הארייט בלייק (1780–1871), בתם של הסוחר ג'וזף בלייק ודבורה (לבית סמית') בלייק.
עם אשתו השנייה, מילס היה אב לשבעה ילדים, כולל:
הלן סופיה מילס (1806–1844), שנישאה לצ'ארלס פלפס הנטינגטון.
שרה האנט מילס (1808–1887), שנישאה לפרופסור בנג'מין פרס, אביו של צ'ארלס סנדרס פרס.
אלייז'ה האנט מילס הבן (1810–1830), שמת רווק בצ'ארלסטון, קרוליינה הדרומית.
ויליאם קילבי מילס (1815–1855), נכה ב-20 השנים האחרונות לחייו; הוא מת לא נשוי.
הרייט בלייק מילס (1818–1892), שנישאה לאדמירל צ'ארלס הנרי דייוויס.
דרך בתו הרייט, הוא היה סבא של אנה קבוט מילס דייוויס, שנישאה לסנטור האמריקני הנרי קבוט לודג'.
אחד מבניהם, המשורר ג'ורג' קבוט לודג', היה אביהם של הסנאטורים האמריקנים הנרי קבוט לודג' הבן וג'ון דייוויס לודג'.
אלייז'ה פיין היה שופט בית המשפט העליון של ורמונט, חבר הסנאט של ארצות הברית מטעם ורמונט ושופט מחוזי פדרלי במחוז ורמונט.
פיין נולד ב-21 בינואר 1757 בברוקלין, מושבת קונטיקט, אמריקה הבריטית, והיה בנו של סת' פיין.
הוא למד בבתי הספר הציבוריים ושירת בצבא הקונטיננטלי מ-1776 עד 1777, במהלך מלחמת העצמאות האמריקאית.
הוא קיבל תואר ב-Artium Baccalaureus ב-1781 מאוניברסיטת הרווארד וקרא משפטים ב-1784. הוא התקבל ללשכת עורכי הדין ונכנס למשרד פרטי בווינדזור, ורמונט מ-1784 עד 1787. הוא טיפח חווה והחל התיישבות בוויליאמסטאון, רפובליקת ורמונט.
הוא הקים מפעל בדים וטחנת מסור וגריסה בנורת'פילד, ורמונט.
הוא היה מזכיר הוועידה החוקתית של ורמונט בשנת 1786. הוא היה חבר בבית הנבחרים של ורמונט מ-1787 עד 1789. בנוסף, הוא היה שופט של בית המשפט לצוואה במחוז רנדולף של ורמונט מ-1788 עד 1791. לאחר מכן הוא היה שופט בבית המשפט העליון של ורמונט מ-1791 עד 1793.
פיין נבחר לסנאט של ארצות הברית מטעם ורמונט ב-1794. הוא נבחר מחדש כפדרליסט בשנת 1800 וכיהן מ-4 במרץ 1795 עד 1 בספטמבר 1801, כאשר התפטר כדי לקבל תפקיד שיפוטי פדרלי.
פיין מונה על ידי הנשיא ג'ון אדמס ב-24 בפברואר 1801, למושב בבית המשפט המחוזי של ארצות הברית במחוז ורמונט שפונה על ידי השופט סמואל היצ'קוק.
המיניי אושר על ידי הסנאט של ארצות הברית ב-25 בפברואר 1801, והוא קיבל את התפקיד ב-3 במרץ 1801. שירותו הסתיים ב-1 באפריל 1842 עקב התפטרותו.
במקביל לשירות המשפטי הפדרלי שלו, פיין שימש כמנהל הדואר של ויליאמסטאון, ורמונט בין השנים 1815–1842.
פיין מת ב-28 באפריל 1842 בוויליאמסטאון.
פיין נישא לשרה פורטר מפלימות', ניו המפשייר.
היו להם ארבעה בנים; מרטין פיין, רופא בולט; אליהו פיין הבן, שופט בית המשפט העליון בניו יורק ; ג'ורג' פיין, עורך דין בולט; וצ'ארלס פיין, שהיה מושל ורמונט מ-1841 עד 1843.
פיין נבחר לעמית באקדמיה האמריקאית לאמנויות ולמדעים ב-1812, ונהיה חבר באגודת העתיקות האמריקאית ב-1813.
אלייזה קופ היא שחקנית, קומיקאית ודוגמנית אמריקאית.
קופ ידועה בעיקר ממשחקה בסדרות "סקראבס", "הכול לטובה", "קוונטיקו" ו"איש העתיד".
קופ נולדה וגדלה ב, ניו המפשייר לזוג ארנסט וקא'תרין קופ.
לקופ שני אחים בשם סאם ות'ורן.
קופ למדה בבית הספר התיכון בפליימות' וסיימה את לימודיה בשנת 1999. קופ היא בעלת שורשים אנגליים, צרפתיים וסקוטיים.
קופ השתתפה במגמת תיאטרון בתיכון בו למדה ובין תפקידיה ניתן למנות את דמותה של בוני במחזה "" ודמותה של אחות במחזה "רוקדים בלונאסה".
קופ סיימה את לימודיה ב- בשנת 2006.
לאחר שסיימה את לימודיה, קופ לקחה שיעורים בבתי הספר לאלתור "" ו-"".
בשנת 2003, קופ גילמה חיילת בהפקה נשית של המחזה "המלך ליר".
בנובמבר 2005, קופ יצרה הצגת יחיד בשם "The Patriots" והופיעה איתה ב- בניו יורק וזכתה בפרס בפסטיבל "" במרץ 2006.
בשנת 2007, קופ שיחקה בסרט "" ובתוכנית המערכונים "".
קופ השתתפה בתפקיד אורח בסדרה "טיסת הקונקורד" וכן בפרק בסדרה "".
קופ השתתפה בתפקיד קבוע בסדרה "" כדמותה של גיילור, וכן שיחקה דמות חוזרת בסדרה "".
קופ גילמה את דמותה של דוקטור דניס "ג'ו" מהוני בעונה השמינית של הסדרה "סקראבס" וכן גילמה את אותה הדמות בסדרת הרשת "" המספרת על מעלליהם של מתמחים בבית החולים בעונה השמינית.
קופ המשיכה לגלם את דמותה של מהוני גם בעונה התשיעית, עד לביטול הסדרה.
במרץ 2009, קופ לוהקה לגילום דמותה של קלי בפיילוט של הסדרה "" מבית ABC.
הסדרה היא עיבוד אמריקאי לסדרה בריטית בעלת אותו השם.
בשנת 2012, קופ גילמה את הדמות הנשית הראשית בסרט העצמאי "" ביחד עם השחקן דניאל הני.
הסרט צולם בעיר שאנגחאי שבסין.
בנוסף, קופ השתתפה בסרט "מה המספר שלך?" יחד עם אנה פריס וכריס אוונס.
מאפריל 2011 ועד למאי 2013, קופ שיחקה בתוכנית הטלוויזיה "הכול לטובה" ביחד עם השחקנים אלישה קאת'ברט, , , דיימון ואינז ג'וניור ו.
למרות ביקורות טובות וקהל מעריצים אדוק, הסדרה בוטלה בתום עונתה השלישית.
לאחר סיום התכנית, קופ גילמה תפקיד חוזר בסדרה וכיכבה בסדרה "" יחד עם השחקן ג'יי הרינגטון.
לאחר מכן, קופ שיחקה בסדרה "קוונטיקו" וגילמה את דמותה של האנה וילנד, סוכנת FBI.
בשנת 2017, קופ שיחקה בסדרה "" בכיכובו של השחקן ג'וש האצ'רסון וגילמה את דמותה של טייגר / טיי-אן.
הסדרה עלתה לשידור ב-14 בנובמבר 2017 והסתיימה בשנת 2020.
באפריל 2020, קופ לוהקה לגילום דמותה של איימי בסדרת הקומדיה של רשת פוקס "".
הסדרה עלתה לאוויר ב-9 בינואר 2022 ולמרות שקיבלה ביקורות טובות, היא בוטלה לאחר עונה אחת.
קופ הייתה נשואה למורה למשחק בשם רנדל ויטינגהיל מדצמבר 2007 עד ליוני 2013.
קופ הכריזה על אירוסיה למגיש , הבעלים של חברת הכושר "SuperLife" באמצעות חשבון האינסטגרם שלה ב-27 בנובמבר 2014. השניים נישאו ב-24 בדצמבר 2014 בזמן שנפשו בניו זילנד.
השניים הגישו בקשה לגירושים בשנת 2018.
ב-22 במאי 2023, קופ נישאה לגולש הסקייטבורד המקצועי בילי מארקס.
+שנהסרטתפקידהערות2007אני חושב שאני אוהב את אשתי (אנ')ליסה2010אי שם (אנ')אורחת במלון2011מה המספר שלך?שילה2012Shanghai Callingאמנדה וילסון2013והרי החדשות 2: האגדה ממשיכהמאלפת בעולם המים2014The Last Time You Had Funאידה2015It's Usג'ו2017The 4thסטייסיעירום (אנ')ויקי2018Making Babiesקייטי קלי2020The Estate לקס2023No Right WayטיפאניTBADays When the Rains Came
+שנהסדרהתפקידהערות2007Nick Cannon Presents: Short Circuitzמספר דמויותפרק: "#1.3"טיסת הקונקורדליסהפרק: "Girlfriend"2008Unhitchedג'וליהפרק: "Pilot"12 Miles of Bad Roadגיילור שייקספיר6 פרקיםסמנתה מי?
A Murderville Murder Mystery"אתחול מחדש (אנ')נורה3 פרקים2023שככה יהיה לי טוד (אנ')ורוניקה כארון2 פרקים2025המעוןמרג'רי ביי ביקס7 פרקיםפוטנציאל גבוהקרינה וילסוןפרק: "Chutes and Murders"המצוד ג'נה וולספרק: "Jenna Wells"ריק ומורטיקוגסדיבוב; פרק: "Morty Daddy"מלון הרוחותקתריןדיבוב
אליזבת לידיה מנינגהאם-בולר, הברונית מנינגהאם-בולר היא קצינת מודיעין בריטית בדימוס.
היא עבדה כמורה במשך שלוש שנים לפני שהצטרפה ל-MI5, שירות ביטחון הפנים הבריטי.
היא הובילה את מחלקת המאבק בטרור האירי מאז 1992, ולאחר מכן מונתה למנהלת האחראית על מעקב ופעולות טכניות.
באוקטובר 2002 מונתה לכהן כמנהלת הכללית של ה-MI5 ובתפקיד זה הובילה את תגובת שירות הביטחון לפיגועים בלונדון (2005).
לאחר פרישתה באפריל 2007, הפכה לורד לכל חייה בשנת 2008. ב-19 בינואר 2022 מונתה לראשות ועדת ההתנהגות, ועדה נבחרת של בית הלורדים.
בשנת 2020, היא דורגה במקום 86 ברשימת 100 הנשים החזקות בעולם של פורבס.
ביוני 2024, היא מונתה לקנצלרית מסדר הבירית על ידי המלך צ'ארלס השלישי, והייתה לאישה הראשונה בתפקיד.
מנינגהאם-בולר הייתה הבת השנייה במשפחה בת ארבעה ילדים.
היא נולדה ל, ולאשתו, ליידי מרי לינדזי.
אביה היה חבר פרלמנט שמרני בין השנים 1943 ל-1962. הוא היה הקצין המשפטי השני בחשיבותו בבריטניה, היועץ המשפטי הכללי, ולאחר מכן הפך לקצין המשפטי הבכיר ביותר בבריטניה.
לאחר מכן כיהן כלורד צ'נסלור במשך שנתיים.
אלייזה התחנכה בתיכון נורת'המפטון ובבית הספר בננדן.
ב-15 ביולי 1991 נישאה לדייוויד ג'ון מלוק וגידלה את חמשת ילדיו מנישואיו הקודמים.
בין השנים 1971 ל-1974 עבדה מנינגהאם-בולר כמורה בבית הספר קווינס גייט, קנזינגטון, לונדון, לאחר שלמדה אנגלית באוניברסיטת אוקספורד.
היא גויסה לשירות הביטחון במסיבת שתייה.
היא התמחתה בלוחמה בטרור, והייתה מעורבת ב-1988 במאבק בטרור בעקבות הפיצוץ בטיסה 103 של פאן אמריקן.
בתחילת שנות ה-80, הייתה אחת מחמישה אנשים בלבד שידעו שאולג גורדייבסקי, סגן ראש הקג"ב בשגרירות ברית המועצות בלונדון, הוא סוכן כפול.
היא הייתה קצינת קשר בכירה בוושינגטון די.סי.
לקהיליית המודיעין האמריקאית במהלך מלחמת המפרץ הראשונה, לפני שהובילה את מחלקת הלוחמה בטרור האירי החדשה משנת 1992. שנה אחר כך, לאחר שקודמה למועצת הניהול של שירות הביטחון, מונתה לתפקיד המנהל האחראי על מעקב ופעולות טכניות.
היא מונתה לסגנית המנכ"לית ב-1997, והחליפה את סר סטיבן לנדר כמנהלת הכללית ב-2002, היא הייתה האישה השנייה בתפקיד אחרי סטלה רימינגטון.
בטקס לכבוד יום הולדתה של המלכה ב-2005, קיבלה תואר מפקד מסדר האמבט.
היא התפטרה מ-MI5 ב-21 באפריל 2007, והוחלפה על ידי סגנה.
ב-2 ביוני 2008 היא הועלתה לדרגת אצולה כברונית מנינגהאם-בולר.
בשנת 2009 היא מונתה למועצה של אימפריאל קולג' בלונדון, הפכה לסגנית יושב ראש, וב-2011 מונתה לכהן כיו"ר המועצה.
בשנת 2008 הפכה למנהלת עמותת המחקר הביו-רפואי קרן ולקם וב-1 באוקטובר 2015 הייתה ליושבת ראש האישה הראשונה של הקרן.
ביוני 2011, ה-BBC הודיע שמנינגהאם-בולר תמסור את הרצאות ריית' לשנת 2011, לצד המנהיגה הבורמזית אונג סן סו צ'י בסדרה שכותרתה "הבטחת החירות".
הרצאותיה שודרו ברדיו BBC Radio 4 וב-BBC World Service בספטמבר 2011.
ב-23 באפריל 2014, מונתה לגבירת מסדר האמבטיה (LG) על ידי המלכה אליזבת השנייה.
היא מונתה ליו"ר ועדת ההתנהגות של בית הלורדים ב-19 בינואר 2022 וכיהנה בתפקיד עד 20 במרץ 2025, ולחברה של כבוד בחברה המלכותית בשנת 2025.
ב-17 ביוני 2003, בכנס במסגרת תמכה מנינגהאם-בולר בהגדלת המשאבים למאבק באיום הטרור הבין-לאומי וטענה כי מדענים סוררים סיפקו לארגוני טרור מידע הדרוש ליצירת נשק כימי, ביולוגי, רדיולוגי וגרעין.
היא גם הזהירה שהאיום מהטרור הבין-לאומי יהיה "איתנו לזמן רב מאוד".
בבוקר ה-6 ביולי 2005, פחות מ-24 שעות לפני הפיגועים בלונדון, הבטיחה מנינגהאם-בולר לחברי הפרלמנט של מפלגת הלייבור כי אין "איום טרור מיידי על לונדון או שאר המדינה".
ב-10 בספטמבר 2005, היא דיברה בפני קהל בהולנד על הפיגועים בלונדון ועל אכזבתה מכך ש-MI5 לא הצליח לעצור אותם.
היא הוסיפה כי "[העולם] השתנה וצריך לנהל דיון האם ייתכן שיהיה צורך בפגיעה כלשהי בזכויות האזרח שכולנו מעריכים כדי לשפר את הסיכוי שאזרחנו לא יתפוצצו במהלך חיי היומיום שלהם".
ב-21 באוקטובר 2005 דיווחה BBC News על הצהרתה של מנינגהאם-בולר לבית המשפט בנוגע לשיטות איסוף מודיעין מחוץ למדינה ושימוש בעינויים.
"הניסיון מוכיח שדיווח על עצירים יכול להיות מדויק ויכול לאפשר הצלת חיים", היא אמרה, וטענה גם כי השגת מידע מסוכנויות מודיעין זרות, שמועבר למערכת המודיעין הבריטית דרך MI6, חיוני במאבק בטרור.
לגבי האתיקה של איך והיכן נאסף המודיעין הזה, היא אמרה כי "סוכנויות לעיתים קרובות לא יודעות את מיקום או פרטי המעצר".
מנינגהאם-בולר גם הביאה דוגמה ממוחמד מג'ורבה, גבר אלג'יראי שנחקר על ידי הסוכנויות בארצו.
הראיות שנאספו הובילו לפשיטה בלונדון שהובילה לחשיפת תכנון להפצת ריצין בתחנת הרכבת בלונדון.
מנינגהאם-בולר טענה כי לא היא ולא MI5 היו מודעים ל"נסיבות המדויקות שנלוו לחקירת מג'ורבה".
היא הדגישה שאילו MI5 היה מבקש מידע לגבי אופן איסוף המודיעין, הבקשה לא הייתה נענית והקשר בין בריטניה לאלג'יריה היה עלול להיפגע.
מנינגהאם-בולר הצהירה כי שירותי המודיעין הבריטיים אינם שואלים כיצד מתקבל מודיעין "כי זה היה מקשה על העניינים".
במיתולוגיה היוונית, האלים הכתוניים היו קשורים לאדמה או לעולם שמתחת לאדמה, לתהליכים האדמתיים שהם הענקת חיים, פריון, מוות וגם לתהליכים בטבע כחילופי עונות השנה, פריחה וקמילה.
מקור השם מהמילה כתון, שפירושה "אדמה" ביוונית עתיקה.
האלים הכתוניים עתיקים מאוד ומקדימים במסורות את האלים האולימפיים.
הם קשורים לצד המסתורי של העולם, פולחנם מלווה בטקסים מסתוריים, פעולות התמזגות עם האל וכשפים מעוררי יראה.
הפולחנים והטקסים היו מבוצעים לרוב בתוך מערות ונקיקים אשר מהווים נקודות כניסה לאדמה.
במקומות אלו גם היו מתייחדים עם האל.
הפולחנים הכתוניים היו נפוצים באזורים חקלאיים, בהם הייתה השפעתם הכרחית.
בזמנים פרה-היסטוריים היה נהוג בפולחן שהדמות המרכזית היא אלה, "אמא אדמה" (גאיה), והיא הייתה בוראת ויוצרת ובכך שלטה גם בחיים ומוות.
לעיתים, היה מופיע בן זוג שמטרתו הייתה הפרייתה, לאחר מכן היה מת ונולד מחדש כוולד.
הפולחן גילם את מחזור החיים והמוות.
פולחן זה נדחק על ידי דתות חדשות שהגיעו לאזור יוון והאמינו כי האלוהות הראשית היא לא אישה אלא גבר.
מאוחר יותר גובשה המסורת בדבר משפחה אלוהית –האלים האולימפיים.
ישנה מחלוקת באקדמיה בדבר נכונתה של החלוקה בין "כתוני" ל"אולימפי" ביוון העתיקה ובדבר שימושיותה במחקר היום.
אקדמאים רבים טוענים שהחלוקה בין אלים כתוניים ואולימפיים אינה ניתנת לאימות מבחינה ארכאולוגית, גם אם המושגים שמשו את היוונים.
חוקרים אחרים טוענים שהמושגים לא שימשו באופן שמוציא זה את זה (כלומר, אלים רבים נחשבו כתונים ואולימפיים בעת ובעונה אחת).
חוקרים מסוימים אף צינו שדיון בדבר החלוקה בין פולחנים כתוניים ופולחנים אולימפיים חוטאת בקטלוג האחד כנורמאלי והשני כסוטה, בעוד לא כך היה הדבר ביוון העתיקה.
סקוט סקוליון, חוקר התומך בהפרדה, טוען שמונחים אלו נכונים ומועילים כל עוד אינם משמשים באופן דיכוטומי, אלא על מנת לשפוך אור על מאפיינים שונים של הפולחן הדתי ביוון העתיקה שהתקיימו לעיתים זה לצד זה.
במיתולוגיה היוונית, האלים האולימפיים הם שנים-עשר האלים הראשיים השולטים בעולם.
הם נקראים כך משום שמשכנם על הר האולימפוס, הגבוה שבהרי יוון.
האלים האולימפיים שונים מהאלים הכתוניים (אלי הארץ) באופיים, בדרך פולחנם, וביחסו של האדם אליהם.
לא כל האלים האולימפיים הם יווניים במוצאם, ולא לכולם שמות יווניים מקוריים.
לחלק מן האלים נשתמר הפולחן הקדם-יווני, ואת חלקם עבדו בצורות אחרות.
בתקופה מאוחרת יותר, הרומאים הושפעו מתרבות יוון והעתיקו מן המיתולוגיה היוונית את האלים האולימפיים, תוך הכנסת שינויים מעטים בשמות האלים ובדרכי פולחנם.
בהר האולימפוס האלים אוהבים, רבים ומשלימים, ממש כמו בני אדם.
דרך חייהם של האלים מתוארת במיתוסים ודומה מאוד לזו של האצולה בקרב הלוחמים.
הם שומרים על חיי נצח בעזרת מזון האלים – האמברוסיה ומשקה האלים – הנקטר.
חברת האלים מאורגנת כמו מדינה שבה לכל אל יש תחום שהוא אחראי לו.
כמה מהאלים הנחותים יותר ברמתם (למשל הרמס או ארטמיס) כפופים לאלים גבוהים מהם (למשל פוסידון או הרה), לפעמים מכיוון שהם ילדיהם, אך כל האלים (או לפחות רובם המוחלט) נמצאים תחת זאוס, שהוא "אבי האלים והאנשים", וזאת מכמה סיבות:
הוא, פוסידון והאדס הם החזקים שבאלים (ומכונים "שלושת הגדולים").
הוא אביהם של רוב האלים.
הוא הנהיג את האלים במלחמה נגד הטיטאנים.
הוא הוכר והוסכם כראש האלים (על-פי מיתוסים מסוימים, הוא זכה בזאת בהגרלה שהתקיימה בינו לבין האדס ופוסידון).
הוא הציל אותם מבטן אביהם, הטיטאן קרונוס (שליט הטיטאנים).
הוא שהוציא לחופשי את הקיקלופים ואת ההקאטונכרים - בעלי מאה הידיים, ובחזרה הם נתנו לו את הברק, הרעם ואת כוח הזרוע.
לכל כפר או עיר היו מספר אלים ראשיים.
באמנות אפשר לזהות את דמויות האלים השונים על-פי סמלים מקובלים שהיו ידועים לכל – לבוש, בעל חיים או חפץ שנחשבו לסמליהם האישיים.
האלים הופיעו לעיני בני האדם בגלגולי צורה ובצורות שונות.
היוונים התייחסו אל האלים האולימפיים כאל אצילים שאפשר לנהל עימם משא ומתן: בני האדם כיבדו את האל, קיימו את פולחנו והקריבו לו קורבנות, וציפו לתמורה מן האל.
כשביקשו דבר מה מהאל, הזכירו לו שהקריבו לו קרבנות והגישו לו מתנות.
לאלים האולימפיים העלו קורבנות בהירים בצבעם, ואלה נשחטו כשצווארם מופנה לשמיים.
העלאת קורבן לאל אולימפי נחשבה ליום חג לאומי, כסעודה משותפת לאל ולמקריב גם יחד.
חלק מהחלקים האכילים של הקורבן היה אוכל המקריב, ואילו את שאר החלקים (המשובחים ביותר והלא אכילים) היו שורפים באש לכבוד האל.
על בני האדם היה לבחור את הבהמות המשובחות ביותר כקורבן.
לפי המסופר במיתולוגיה, כאשר חס מינוס מלך כרתים על הפר הלבן המשובח ששלח לו האל פוסידון בשביל הקורבן, והקריב לו פר רגיל במקומו, זעם פוסידון.
כעונש, פוסידון גרם לכך שאשתו של מינוס פסיפאה תוליד מהפר הלבן שמינוס סירב להקריב שילוב של ילד-פר – המינוטאור.
האלים האולימפיים נולדו לאחר הטיטאנים, שהיו השולטים הראשונים.
קרונוס היה בנם של גאיה – אלת האדמה, ואוראנוס – אל השמיים.
קרונוס נישא לאחותו, הטיטאנית רֵיָה.
לפי הנבואה, בנו של קרונוס צפוי היה להדיח את אביו מכס המלכות.
לכן נהג קרונוס לבלוע את ילדיו לאחר שנולדו.
בהיוולדו של זאוס, בנם השישי של קרונוס וריה, סיכלה ריה את תוכניתו של בעלה, והגישה לו אבן עטופה בבד במקום בנה.
קרונוס נפל בפח ובלע את האבן, בהאמינו שהיא בנו.
בהתבגרו, החליט זאוס לנקום באביו ונסך חרדל ומי ורדים בנקטר שלו.
קרונוס שתה מהנקטר והקיא את כל בניו שאכל.
לאחר מכן פרצה מלחמה בין הטיטאנים ובין האלים האולימפיים בה ניצחו האלים האולימפיים וקצצו את קרונוס לאלפי חתיכות בחרמש שלו עצמו.
לפי גרסה אחת, הטיטאנים ברחו לאיטליה ולאטלנטיס (תקופה זו נקראה תור הזהב).
לפי גרסה אחרת הטיטאנים והקיקלופים נשלחו לכלא בשאול, עליו שמרו קרברוס וזנב נחש שהיה שייך להאדס.
ולפי גרסה שלישית הטיטאנים וכל המפלצות שסייעו להם נשלחו לטרטרוס – החלק האפל ביותר בשאול.
להלן שנים עשר אלי האולימפוס (בסוגריים מופיע שמו הרומי של כל אל):
זאוס (יופיטר): ראש המשפחה, אל הברקים, השמים ואדון האלים.
בנם של הטיטאנים קרונוס וריאה.
נשוי לאחותו הרה, חייתו המלווה היא עיט.
הרה (יונו): אשתו ואחותו של זאוס.
אלת הנישואים הפוריות, הבית והאימהות ופטרוניתן של הנשים הנשואות, החיה המלווה שלה היא טווס.
פוסידון (נפטון): אחי זאוס והאדס.
אל הים, רעידות האדמה ובורא הסוסים.
נהוג לציירו עם קלשון בעל שלושה ראשים ביד, חיותיו המלוות הן סוס והיפוקמפוס (חצי סוס וחצי דג).
דמטר (קרס): אחות זאוס, אלת התבואה, היבול והשפע.
בתה פרספונה נחטפה על ידי האדס ולאחר מכן הפכה לאשתו.
הזמן שפרספונה נמצאת עם אמה או עם האדס קובע את חילופי העונות.
ארס (מרס): בנם של זאוס והרה.
אל המלחמה והצבא, חייתו המלווה היא חזיר בר.
אתנה (מינרווה): בתו של זאוס.
אלת החוכמה, הקרב, האסטרטגיה, האמנות והמדע.
היא האלה הפטרונית של העיר אתונה, הנקראת על שמה.
נוצרה ממחשבותיו של זאוס, ויצאה מראשו עם לבוש קרב.
לפי מיתוסים מסוימים בתה של זאוס והטיטאנית מטיס.
זאוס שמע נבואת שווא מהאורקל בדלפי שאחד מצאצאיו מהטיטאנית מטיס יפיל אותו מכיסאו, ועקב כך בלע זאוס את מטיס.
הדבר גרם לו ייסורי תופת, והוא ביקש מהפייסטוס (אל הנפחים) שיחורר חלק מראשו כדי שמה שבפנים ייצא.
אתנה יצאה, אך מטיס נשארה כלואה בפנים.
אתנה היא אחת מהאלות הבתולות.
חייתה המלווה היא לרוב ינשוף ולעיתים נחש.
אפולו: בנם של זאוס ולטו ואחיה התאום של ארטמיס.
אל השמש, האור, היופי הגברי, המוזיקה, הרפואה, הנבואה והמחלות.
ארטמיס (דיאנה): בתם של זאוס ולטו ואחותו התאומה של אפולו.
אלת הירח, הציד, החץ והקשת.
נחשבת לאלה נקמנית ואכזרית, אך גם למגינת הנערים והנשים (הציידות הבתולות היו תחת שליטתה), חיותיה המלוות הן איילה וכלבי צייד.
הציידות שמלוות אותה זוכות בחיי נצח אלא אם הן נהרגות בקרב.
הפייסטוס (וולקן): בנם של זאוס והרה ובן זוגה של אפרודיטה.
אל הנפחים, מלאכת הכפיים, האש וחרשי הברזל.
בלט בכיעורו בין אלי האולימפוס.
אפרודיטה (ונוס): אשתו של הפייסטוס והמאהבת של ארס.
נוצרה מתוך האשך הכרות של אורנוס, אשר הושלך לים.
על פי הגרסה הרומית נוצרה מתוך קצף הגלים.
על פי הומרוס – בתם של זאוס ודיאונה, על פי מיתוסים מסוימים נוצרה מטיפות הדם של אוראנוס שנהפכו לקצף כשנגעו במים, חייתה המלווה היא יונה.
הרמס (מרקורי): בנם של זאוס ומאיה בת אטלס.
שליח האלים, אל הסוחרים, הסופרים, הנוודים, התחבולות וגם מגן הגנבים.
סימלו הוא לעיתים סנדליו המכונפים ולעיתים מטהו.
דיוניסוס (בכחוס): בנם של זאוס ובת התמותה סמלה (נסיכת תבאי).
אל היין, השיגעון, פיריון, התיאטרון, המסיבות והמסכה, חייתו המלווה היא לרוב נמר ולעיתים דולפין.
עם רשימת שנים עשר האלים נמנים לעיתים גם אלים אחרים ברשימת האלים האולימפיים.
הסטיה (וסטה): בתם של הטיטאנים קרונוס וריה.
אלת הבית, החום ואש האח.
ויתרה על מקומה במועצה בשביל דיוניסוס.
האדס (פלוטו): אחיהם של זאוס ופוסידון, משלושת האלים הגדולים, בנם של הטיטאנים קרונוס וריה.
אל השאול, המתים, המתכות היקרות ואבני החן, לא רשאי לשכון באולימפוס עקב תפקידו.
חייתו המלווה היא כלב שאול, וקרברוס בפרט.
אלימות היא שימוש בכוח פיזי על מנת לפגוע, להתעלל, להזיק או להרוס אלימות נתפסת, בדרך כלל, כשימוש בלתי חוקי בכוח.
יש המרחיבים הגדרה זו וכוללים בה גם מגוון פעילויות מזיקות, הנעשות על ידי אדם אחד או יותר ופוגעות באחר או בחברה, בין אם פיזית, מילולית, חברתית, מינית או אחרת, תוך פגיעה או כוונה לפגוע בבני אדם, בעלי חיים, צומח, או חפץ דומם.
לפעילות זו יש השפעות על הקורבנות, הן מבחינה נפשית, והן מבחינה הישגית, לאורך השנים.